CELEX: 32021D1965
Language: ro
Date: 2021-11-11 00:00:00
Title: Decizia (PESC) 2021/1965 a Consiliului din 11 noiembrie 2021 de modificare a Deciziei (PESC) 2017/2074 privind măsuri restrictive având în vedere situația din Venezuela

12.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 400/148
               
            
         DECIZIA (PESC) 2021/1965 A CONSILIULUI
         din 11 noiembrie 2021
         de modificare a Deciziei (PESC) 2017/2074 privind măsuri restrictive având în vedere situația din Venezuela
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 13 noiembrie 2017, Consiliul a adoptat Decizia (PESC) 2017/2074 (1) privind măsuri restrictive având în vedere situația din Venezuela.
                  
               
                     (2)
                  
                  
                     La 12 noiembrie 2020, având în vedere criza politică, economică, socială și umanitară în curs din Venezuela și acțiunile persistente care subminează democrația, statul de drept și respectarea drepturilor omului, Consiliul a adoptat Decizia (PESC) 2020/1700 (2), prin care au fost reînnoite, până la 14 noiembrie 2021, măsurile restrictive în vigoare, inclusiv toate desemnările.
                  
               
                     (3)
                  
                  
                     La 22 februarie 2021, având în vedere situația gravă persistentă din Venezuela, Consiliul a adoptat Decizia (PESC) 2021/276 (3), prin care au fost desemnate 19 persoane.
                  
               
                     (4)
                  
                  
                     Consiliul a reexaminat măsurile restrictive în vigoare în conformitate cu articolul 13 din Decizia (PESC) 2017/2074. Pe baza acestei reexaminări, măsurile restrictive, inclusiv toate desemnările, ar trebui reînnoite până la 14 noiembrie 2022, iar expunerea de motive privind 26 de persoane ar trebui actualizată.
                  
               
                     (5)
                  
                  
                     Aceste măsuri nu afectează populația în general și pot fi anulate dacă se înregistrează progrese în direcția restaurării democrației, a statului de drept și a respectării drepturilor omului în Venezuela.
                  
               
                     (6)
                  
                  
                     Prin urmare, Decizia (PESC) 2017/2074 ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2017/2074 se modifică după cum urmează:
            
                        1.
                     
                     
                        La articolul 13, primul paragraf se înlocuiește cu următorul text:
                        „Prezenta decizie se aplică până la 14 noiembrie 2022.”
                     
                  
                        2.
                     
                     
                        Anexa I se modifică în conformitate cu anexa la prezenta decizie.
                     
                  
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 11 noiembrie 2021.
            
               
                  Pentru Consiliu
               
               
                  Președintele
               
               Z. POČIVALŠEK
            
         
         
            (1)  Decizia (PESC) 2017/2074 a Consiliului din 13 noiembrie 2017 privind măsuri restrictive având în vedere situația din Venezuela (JO L 295, 14.11.2017, p. 60).
         
            (2)  Decizia (PESC) 2020/1700 a Consiliului din 12 noiembrie 2020 de modificare a Deciziei (PESC) 2017/2074 privind măsuri restrictive având în vedere situația din Venezuela (JO L 381, 13.11.2020, p. 24).
         
            (3)  Decizia (PESC) 2021/276 a Consiliului din 22 februarie 2021 de modificare a Deciziei (PESC) 2017/2074 privind măsuri restrictive având în vedere situația din Venezuela (JO L 60I, 22.2.2021, p. 9).
      
      
         
            ANEXĂ
            În anexa I la Decizia (PESC) 2017/2074, rubricile 1, 4, 7, 10, 12, 18, 20, 25, 27, 28, 29, 34, 35, 36, 37, 41, 42, 43, 44, 45, 46, 47, 48, 51, 53 și 55 se înlocuiesc cu următoarele rubrici:
            
               
                            
                        
                        
                           Numele
                        
                        
                           Informații de identificare
                        
                        
                           Expunere de motive
                        
                        
                           Data includerii pe listă
                        
                     
                           „1.
                        
                        
                           Néstor Luis REVEROL TORRES
                        
                        
                           Data nașterii: 28 octombrie 1964
                           Sexul: masculin
                        
                        
                           Ministru responsabil cu energia electrică începând din octombrie 2020, vicepreședinte al lucrărilor și serviciilor publice și secretar executiv al statului-major responsabil cu energia electrică începând din aprilie 2019. Ministrul afacerilor interne, justiției și păcii din 2016 până în octombrie 2020. General-șef al Gărzii Naționale Bolivariene începând din august 2020. Responsabil de încălcări grave ale drepturilor omului, inclusiv torturarea unor prizonieri (politici), și de reprimarea opoziției democratice din Venezuela, inclusiv interzicerea și reprimarea demonstrațiilor politice, comise de forțele de securitate aflate sub comanda sa.
                        
                        
                           22.1.2018
                        
                     
                           4.
                        
                        
                           Antonio José BENAVIDES TORRES
                        
                        
                           Data nașterii: 13 iunie 1961
                           Sexul: masculin
                        
                        
                           Membru al Adunării Naționale alese în mod nedemocratic. Șeful guvernului districtului capitalei (Distrito Capital) până în ianuarie 2018. Comandant general al Gărzii Naționale Bolivariene, până la 21 iunie 2017. Implicat în reprimarea societății civile și a opoziției democratice din Venezuela și responsabil de încălcări grave ale drepturilor omului comise de Garda Națională Bolivariană sub conducerea sa. Acțiunile și politicile sale în calitate de comandant general al Gărzii Naționale Bolivariene, inclusiv rolul de lider asumat de Garda Națională Bolivariană în activitățile polițienești în cadrul demonstrațiilor cetățenilor și susținerea publică a faptului că instanțele militare ar trebui să aibă jurisdicție asupra civililor, au subminat statul de drept în Venezuela.
                        
                        
                           22.1.2018
                        
                     
                           7.
                        
                        
                           Diosdado CABELLO RONDÓN
                        
                        
                           Data nașterii: 15 aprilie 1963
                           Sexul: masculin
                        
                        
                           Membru al Adunării Naționale alese în mod nedemocratic, fost președinte al Adunării Constituante și prim-vicepreședinte al Partidului Socialist Unit din Venezuela (PSUV). Implicat în acțiuni care subminează democrația și statul de drept în Venezuela, inclusiv prin folosirea mass-mediei pentru a ataca și amenința în mod public opoziția politică, alte canale mass-media și societatea civilă.
                        
                        
                           22.1.2018
                        
                     
                           10.
                        
                        
                           Jesús Rafael SUÁREZ CHOURIO
                        
                        
                           Data nașterii: 19 iulie 1962
                           Sexul: masculin
                        
                        
                           Președinte al Comitetului pentru apărare și securitate al Adunării Naționale alese în mod nedemocratic începând din ianuarie 2021. Fost șef al Statului-Major General al comandantului suprem al forțelor armate (între iulie 2019 și septembrie 2020). Fost comandant suprem al Armatei Naționale Bolivariene a Venezuelei (până în iulie 2019). Fost comandant general al Armatei Naționale Bolivariene a Venezuelei și fost comandant al Regiunii Strategice de Apărare Integrală a Venezuelei – Zona Centrală (REDI Central). Responsabil de încălcări grave ale drepturilor omului comise de forțele aflate sub comanda sa în perioada în care a fost comandant general al Armatei Naționale Bolivariene a Venezuelei, inclusiv folosirea excesivă a forței și aplicarea de rele tratamente deținuților. El a vizat opoziția democratică și a susținut folosirea instanțelor militare pentru a judeca protestatari civili.
                        
                        
                           25.6.2018
                        
                     
                           12.
                        
                        
                           Delcy Eloina RODRÍGUEZ GÓMEZ
                        
                        
                           Data nașterii: 18 mai 1969
                           Sexul: feminin
                        
                        
                           Vicepreședintă a Venezuelei, ministra economiei, finanțelor și comerțului. Fostă președintă a Adunării Constituante nelegitime și fostă membră a comisiei prezidențiale pentru Adunarea Constituantă nelegitimă. Acțiunile sale în calitate de membră a comisiei prezidențiale și, apoi, în calitate de președintă a Adunării Constituante nelegitime au subminat democrația și statul de drept în Venezuela, printre aceste acțiuni numărându-se uzurparea prerogativelor Adunării Naționale și folosirea lor pentru desfășurarea de activități îndreptate împotriva opoziției și pentru împiedicarea acesteia să participe la procesul politic.
                        
                        
                           25.6.2018
                        
                     
                           18.
                        
                        
                           Xavier Antonio MORENO REYES
                        
                        
                           Sexul: masculin
                        
                        
                           Secretar general al Consiliului Național Electoral (CNE) din 2009 până în iunie 2020. În această funcție, Moreno Reyes a facilitat și a legitimat deciziile CNE, acordându-le totodată credibilitate, întrucât secretarul general al CNE are un rol în stabilirea ordinii de zi și în formalizarea deciziilor. Moreno Reyes a rămas în funcția de secretar general al CNE în perioada în care democrația a fost grav subminată, iar rolul independent al CNE în cadrul procesului electoral a fost compromis. Prin urmare, este responsabil de subminarea democrației în Venezuela, inclusiv de facilitarea instituirii Adunării Constituante nelegitime și de manipularea procesului electoral.
                        
                        
                           25.6.2018
                        
                     
                           20.
                        
                        
                           Rafael Ramón BLANCO MARRERO
                        
                        
                           Data nașterii: 28 februarie 1968
                           Numărul documentului de identitate: V-6250588
                           Sexul: masculin
                        
                        
                           General de divizie al Armatei Naționale Bolivariene a Venezuelei de la 5 iulie 2019. Fost director adjunct al Direcției Generale de Contrainformații Militare [Dirección General de Contrainteligencia Militar (DGCIM)]. Responsabil de încălcări grave ale drepturilor omului, inclusiv tortură, folosirea excesivă a forței și aplicarea de rele tratamente deținuților din centrele DGCIM, comise de funcționari ai DGCIM aflați sub comanda sa. Asociat decesului căpitanului Acosta.
                        
                        
                           27.9.2019
                        
                     
                           25.
                        
                        
                           Hannover Esteban GUERRERO MIJARES
                        
                        
                           Data nașterii: 14 ianuarie 1971
                           Sexul: masculin
                        
                        
                           Comandant secund și șef al Statului-Major al Brigăzii 35 de poliție militară începând din august 2020. Șef al Serviciului de investigații din cadrul Direcției Generale de Contrainformații Militare [Dirección General de Contrainteligencia Militar (DGCIM)], cel puțin din aprilie 2019 până în august 2019. În calitatea de șef al Serviciului de investigații, a supravegheat centrul DGCIM din Boleita. Responsabil de încălcări grave ale drepturilor omului, inclusiv tortură, folosirea excesivă a forței și aplicarea de rele tratamente deținuților, comise de el însuși și de alți funcționari aflați sub comanda sa, în special în Boleita. Asociat decesului căpitanului Acosta.
                        
                        
                           27.9.2019
                        
                     
                           27.
                        
                        
                           Gladys DEL VALLE REQUENA
                        
                        
                           Data nașterii: 9 noiembrie 1952
                           Locul nașterii: Puerto Santo, Sucre, Venezuela
                           Numărul documentului de identitate: V-4114842
                           Sexul: feminin
                        
                        
                           Membră a Adunării Naționale alese în mod nedemocratic și fostă membră și vicepreședintă secundă a Adunării Naționale Constituante (ANC) nerecunoscute. În rolul său de lider în cadrul ANC nerecunoscute, a subminat democrația și statul de drept în Venezuela, inclusiv prin semnarea decretului care a ridicat imunitatea parlamentară a președintelui Adunării Naționale a Venezuelei, Juan Guaidó.
                        
                        
                           29.6.2020
                        
                     
                           28.
                        
                        
                           Tania Valentina DÍAZ GONZÁLEZ
                        
                        
                           Data nașterii: 18 iunie 1963
                           Locul nașterii: Caracas, Distrito Capital, Venezuela
                           Numărul documentului de identitate: V-6432672
                           Sexul: feminin
                        
                        
                           Membră a Adunării Naționale alese în mod nedemocratic și fostă prim-vicepreședintă a Adunării Naționale Constituante (ANC) nerecunoscute. În rolul său de lider în cadrul Adunării Naționale Constituante (ANC) nerecunoscute, a subminat democrația și statul de drept în Venezuela, inclusiv prin semnarea decretului care a ridicat imunitatea parlamentară a președintelui Adunării Naționale a Venezuelei, Juan Guaidó.
                        
                        
                           29.6.2020
                        
                     
                           29.
                        
                        
                           Elvis Eduardo HIDROBO AMOROSO
                        
                        
                           Data nașterii: 4 august 1963
                           Locul nașterii: Caracas, Distrito Capital, Venezuela
                           Numărul documentului de identitate: V-7659695
                           Sexul: masculin
                        
                        
                           Inspector general din 23 octombrie 2018 și fost prim-vicepreședinte și vicepreședinte secund al Adunării Naționale Constituante (ANC) nerecunoscute. Acțiunile sale au subminat democrația și statul de drept în Venezuela, inclusiv prin faptul că le-a interzis membrilor opoziției să ocupe funcții publice timp de 15 ani și că a condus ANC nerecunoscută, a semnat «Legea împotriva urii», a justificat îndepărtarea unui guvernator al opoziției ales în mod legal și i-a interzis lui Juan Guaidó să candideze pentru orice funcție publică.
                        
                        
                           29.6.2020
                        
                     
                           34.
                        
                        
                           Luis Eduardo PARRA RIVERO
                        
                        
                           Data nașterii: 7 iulie 1978
                           Numărul documentului de identitate: V-14211633
                           Sexul: masculin
                        
                        
                           Membru al Adunării Naționale alese în mod nedemocratic. În calitate de membru al Adunării Naționale alese în 2015, și-a regizat alegerea în funcția de președinte al Adunării Naționale la 5 ianuarie 2020, subminând astfel democrația și statul de drept în Venezuela. Alegerile au avut loc în timp ce accesul mai multor parlamentari în incinta Adunării Naționale a fost blocat de poliția militară și fără să fie întrunit cvorumul. Prin urmare, membrii opoziției au trebuit să se organizeze în afara incintei Adunării Naționale pentru a-l realege pe Juan Guaidó în funcția de președinte al acesteia. La puțin timp după alegerea regizată a lui Parra Rivero, cu sprijinul partidului politic al regimului (PSUV), Parra Rivero a fost salutat de Maduro și de Adunarea Națională Constituantă (ANC) nerecunoscută.
                        
                        
                           29.6.2020
                        
                     
                           35.
                        
                        
                           Franklyn Leonardo DUARTE
                        
                        
                           Data nașterii: 15 mai 1977
                           Numărul documentului de identitate: V-3304045
                           Sexul: masculin
                        
                        
                           Membru al Adunării Naționale alese în mod nedemocratic. Fost membru al Adunării Naționale alese în 2015 și prim-vicepreședinte, ales în mod nelegitim, al acesteia. În calitate de membru al Adunării Naționale alese în 2015, și-a regizat alegerea în funcția de prim-vicepreședinte al Adunării Naționale la 5 ianuarie 2020, subminând astfel democrația și statul de drept în Venezuela. Alegerile au avut loc în timp ce accesul mai multor parlamentari în incinta Adunării Naționale a fost blocat de poliția militară și fără să fie întrunit cvorumul. Prin urmare, membrii opoziției au trebuit să se organizeze în afara incintei Adunării Naționale pentru a-l realege pe Juan Guaidó în funcția de președinte al acesteia. La puțin timp după alegerea regizată a lui Duarte, cu sprijinul partidului politic al regimului (PSUV), alegerea Consiliului director al Adunării Naționale a fost salutată de Maduro și de Adunarea Națională Constituantă (ANC) nerecunoscută.
                        
                        
                           29.6.2020
                        
                     
                           36.
                        
                        
                           José Gregorio NORIEGA FIGUEROA
                        
                        
                           Data nașterii: 21 februarie 1969
                           Numărul documentului de identitate: V-8348784
                           Sexul: masculin
                        
                        
                           Membru al Adunării Naționale alese în mod nedemocratic. Fost membru al Adunării Naționale alese în 2015 și vicepreședinte secund, ales în mod nelegitim, al acesteia. Director numit în mod nelegitim al consiliului ad-hoc al partidului politic Voluntad Popular. În calitatea de membru al Adunării Naționale alese în 2015, și-a regizat alegerea în funcția de vicepreședinte secund al Adunării Naționale la 5 ianuarie 2020, subminând astfel democrația și statul de drept în Venezuela. Alegerile au avut loc în timp ce accesul mai multor parlamentari în incinta Adunării Naționale a fost blocat de poliția militară și fără să fie întrunit cvorumul. Prin urmare, membrii opoziției au trebuit să se organizeze în afara incintei Adunării Naționale pentru a-l realege pe Juan Guaidó în funcția de președinte al acesteia. La puțin timp după alegerea regizată a lui Noriega, cu sprijinul partidului politic al regimului (PSUV), alegerea Consiliului director al Adunării Naționale a fost salutată de Maduro și de Adunarea Națională Constituantă (ANC) nerecunoscută. În iulie 2020, Noriega, sprijinit de Curtea Supremă de Justiție din Venezuela [Tribunal Supremo de Justicia (TSJ)], a preluat în mod nelegitim conducerea partidului politic Voluntad Popular, subminând astfel în continuare democrația în Venezuela.
                        
                        
                           29.6.2020
                        
                     
                           37.
                        
                        
                           Remigio CEBALLOS ICHASO
                        
                        
                           Data nașterii: 1 mai 1963
                           Numărul documentului de identitate: V-6557495
                           Sexul: masculin
                        
                        
                           Fost comandant al Comandamentului operațional și strategic al Forțelor Armate Naționale Bolivariene ale Venezuelei [Comando Estratégico Operacional Fuerzas Armadas Nacionales Bolivarianas (CEOFANB)], organul suprem al forțelor armate venezuelene (iunie 2017-iulie 2021). CEOFANB controlează Forțele Armate Naționale Bolivariene (FANB) și Garda Națională Bolivariană. CEOFANB este, de asemenea, responsabil pentru coordonarea intervențiilor FANB în timpul demonstrațiilor.
                           În calitate de comandant al CEOFANB, a fost responsabil de încălcări grave ale drepturilor omului, inclusiv folosirea excesivă a forței și aplicarea de tratamente inumane și degradante, comise de către agenți ai FANB și de către forțele subordonate aflate sub comanda sa, inclusiv Garda Națională Bolivariană. Diferite surse, inclusiv Misiunea internațională independentă de stabilire a faptelor cu privire la Republica Bolivariană a Venezuelei, impută FANB și Gărzii Naționale Bolivariene încălcări ale drepturilor omului.
                        
                        
                           22.2.2021
                        
                     
                           41.
                        
                        
                           Luis Fernando DAMIANI BUSTILLOS
                        
                        
                           Data nașterii: 27 aprilie 1946
                           Sexul: masculin
                        
                        
                           Judecător la Camera Constituțională a Curții Supreme [Tribunal Supremo de Justicia (TSJ)]. În calitate de membru al Camerei Constituționale a Curții Supreme, este responsabil de acțiuni, declarații și hotărâri judecătorești care au uzurpat competențele constituționale ale Adunării Naționale și au subminat drepturile electorale ale opoziției, inclusiv numirea unilaterală de către Curtea Supremă a Consiliului Național Electoral [Consejo Nacional Electoral (CNE)] în iunie 2020, suspendarea și înlocuirea unilaterală a conducerii a trei dintre principalele partide de opoziție democratice în iunie și iulie 2020, precum și prelungirea cu încă un an, în mai 2021, a hotărârii judecătorești cu privire la Acción Democrática. Prin urmare, acțiunile sale au subminat democrația și statul de drept în Venezuela, iar el a sprijinit și facilitat subminarea democrației și a statului de drept de către puterea executivă.
                        
                        
                           22.2.2021
                        
                     
                           42.
                        
                        
                           Lourdes Benicia SUÁREZ ANDERSON
                        
                        
                           Data nașterii: 7 martie 1965
                           Sexul: feminin
                        
                        
                           Președintă a Camerei Constituționale și prim-vicepreședintă a Curții Supreme începând cu 5 februarie 2021. Judecătoare la Camera Constituțională a Curții Supreme [Tribunal Supremo de Justicia (TSJ)] începând din decembrie 2005. În calitate de membră a Camerei Constituționale a Curții Supreme, este responsabilă de acțiuni, declarații și hotărâri judecătorești care au uzurpat competențele constituționale ale Adunării Naționale și au subminat drepturile electorale ale opoziției, inclusiv numirea unilaterală de către Curtea Supremă a Consiliului Național Electoral [Consejo Nacional Electoral (CNE)] în iunie 2020, suspendarea și înlocuirea unilaterală a conducerii a trei dintre principalele partide de opoziție democratice în iunie și iulie 2020, precum și prelungirea cu încă un an, în mai 2021, a hotărârii judecătorești cu privire la Acción Democrática. Prin urmare, acțiunile sale au subminat democrația și statul de drept în Venezuela, iar ea a sprijinit și facilitat subminarea democrației și a statului de drept de către puterea executivă.
                        
                        
                           22.2.2021
                        
                     
                           43.
                        
                        
                           Calixto Antonio ORTEGA RÍOS
                        
                        
                           Data nașterii: 12 octombrie 1950
                           Sexul: masculin
                        
                        
                           Judecător la Camera Constituțională a Curții Supreme [Tribunal Supremo de Justicia (TSJ)]. În calitate de membru al Camerei Constituționale a Curții Supreme, este responsabil de acțiuni, declarații și hotărâri judecătorești care au uzurpat competențele constituționale ale Adunării Naționale și au subminat drepturile electorale ale opoziției, inclusiv numirea unilaterală de către Curtea Supremă a Consiliului Național Electoral [Consejo Nacional Electoral (CNE)] în iunie 2020, suspendarea și înlocuirea unilaterală a conducerii a trei dintre principalele partide de opoziție democratice în iunie și iulie 2020, precum și prelungirea cu încă un an, în mai 2021, a hotărârii judecătorești cu privire la Acción Democrática. Prin urmare, acțiunile sale au subminat democrația și statul de drept în Venezuela, iar el a sprijinit și facilitat subminarea democrației și a statului de drept de către puterea executivă.
                        
                        
                           22.2.2021
                        
                     
                           44.
                        
                        
                           René Alberto DEGRAVES ALMARZA
                        
                        
                           Sexul: masculin
                        
                        
                           Judecător la Camera Constituțională a Curții Supreme [Tribunal Supremo de Justicia (TSJ)]. În calitate de membru al Camerei Constituționale a Curții Supreme, este responsabil de acțiuni, declarații și hotărâri judecătorești care au uzurpat competențele constituționale ale Adunării Naționale și au subminat drepturile electorale ale opoziției, inclusiv numirea unilaterală de către Curtea Supremă a Consiliului Național Electoral [Consejo Nacional Electoral (CNE)] în iunie 2020, suspendarea și înlocuirea unilaterală a conducerii a trei dintre principalele partide de opoziție democratice în iunie și iulie 2020, precum și prelungirea cu încă un an, în mai 2021, a hotărârii judecătorești cu privire la Acción Democrática. Prin urmare, acțiunile sale au subminat democrația și statul de drept în Venezuela, iar el a sprijinit și facilitat subminarea democrației și a statului de drept de către puterea executivă.
                        
                        
                           22.2.2021
                        
                     
                           45.
                        
                        
                           Arcadio DELGADO ROSALES
                        
                        
                           Data nașterii: 23 septembrie 1954
                           Sexul: masculin
                        
                        
                           Judecător și vicepreședinte al Camerei Constituționale a Curții Supreme [Tribunal Supremo de Justicia (TSJ)]. În calitate de membru al Camerei Constituționale a Curții Supreme, este responsabil de acțiuni, declarații și hotărâri judecătorești care au uzurpat competențele constituționale ale Adunării Naționale și au subminat drepturile electorale ale opoziției, inclusiv numirea unilaterală de către Curtea Supremă a Consiliului Național Electoral [Consejo Nacional Electoral (CNE)] în iunie 2020, suspendarea și înlocuirea unilaterală a conducerii a trei dintre principalele partide de opoziție democratice în iunie și iulie 2020, precum și prelungirea cu încă un an, în mai 2021, a hotărârii judecătorești cu privire la Acción Democrática. Prin urmare, acțiunile sale au subminat democrația și statul de drept în Venezuela, iar el a sprijinit și facilitat subminarea democrației și a statului de drept de către puterea executivă.
                        
                        
                           22.2.2021
                        
                     
                           46.
                        
                        
                           Carmen Auxiliadora ZULETA DE MERCHÁN
                        
                        
                           Data nașterii: 13 decembrie 1947
                           Sexul: feminin
                        
                        
                           Judecătoare la Camera Constituțională a Curții Supreme [Tribunal Supremo de Justicia (TSJ)]. În calitate de membră a Camerei Constituționale a Curții Supreme, este responsabilă de acțiuni, declarații și hotărâri judecătorești care au uzurpat competențele constituționale ale Adunării Naționale și au subminat drepturile electorale ale opoziției, inclusiv numirea unilaterală de către Curtea Supremă a Consiliului Național Electoral [Consejo Nacional Electoral (CNE)] în iunie 2020, suspendarea și înlocuirea unilaterală a conducerii a trei dintre principalele partide de opoziție democratice în iunie și iulie 2020, precum și prelungirea cu încă un an, în mai 2021, a hotărârii judecătorești cu privire la Acción Democrática. Prin urmare, acțiunile sale au subminat democrația și statul de drept în Venezuela, iar ea a sprijinit și facilitat subminarea democrației și a statului de drept de către puterea executivă.
                        
                        
                           22.2.2021
                        
                     
                           47.
                        
                        
                           Indira Maira ALFONZO IZAGUIRRE
                        
                        
                           Data nașterii: 29 aprilie 1968
                           Locul nașterii: La Guaira (statul La Guaira, Venezuela)
                           Numărul documentului de identitate: V-6978710
                           Sexul: feminin
                        
                        
                           Președintă a Camerei Electorale a Curții Supreme [Tribunal Supremo de Justicia (TSJ)] începând din mai 2021. Fostă președintă a Consiliului Național Electoral [Consejo Nacional Electoral (CNE)], numită la 13 iunie 2020. Fostă membră a Camerei Electorale și a Camerei Plenare a Curții Supreme (TSJ), vicepreședintă secundă a TSJ din 2015 până la 24 februarie 2017, vicepreședintă a TSJ de la 24 februarie 2017 până la 12 iunie 2020. În calitate de membră a Camerei Electorale a TSJ, Alfonzo Izaguirre este responsabilă de acțiunile întreprinse împotriva Adunării Naționale care tocmai fusese aleasă în decembrie 2015, care au împiedicat Adunarea Națională să își exercite puterea legislativă. Mai mult, ea a acceptat să fie numită de către TSJ ca președintă a CNE în iunie 2020, deși această prerogativă aparținea Adunării Naționale. În această funcție, a pregătit și supravegheat alegerile nedemocratice pentru Adunarea Națională care au avut loc la 6 decembrie 2020 și a participat la schimbarea, la 30 iunie 2020, a normelor electorale pentru alegerile respective fără a părăsi în mod formal TSJ (autorizație temporară de a face parte din CNE). După reînnoirea CNE în mai 2021, ea a revenit la TSJ. În consecință, acțiunile sale au subminat democrația și statul de drept în Venezuela.
                        
                        
                           22.2.2021
                        
                     
                           48.
                        
                        
                           Leonardo Enrique MORALES POLEO
                        
                        
                           Sexul: masculin
                        
                        
                           Fost vicepreședinte al Consiliului Național Electoral [Consejo Nacional Electoral (CNE)] și președinte al Comisiei pentru participarea și finanțarea politică (august 2020-mai 2021).
                           Morales Poleo a fost numit președinte al CNE și președinte al Comisiei pentru participarea și finanțarea politică la 7 august 2020 de către Curtea Supremă [Tribunal Supremo de Justicia (TSJ)], deși această prerogativă aparținea Adunării Naționale. Mai mult, chiar înainte de numirea sa fusese membru al Partidului Avansul Progresist (Avanzada progresista). În calitate de membru al CNE, a luat parte pe deplin la supravegherea procesului electoral care a dus la alegerea nedemocratică a Adunării Naționale la 6 decembrie 2020. În consecință, acțiunile sale au subminat democrația și statul de drept în Venezuela.
                        
                        
                           22.2.2021
                        
                     
                           51.
                        
                        
                           Carlos Ramón Enrique CARVALLO GUEVARA
                        
                        
                           Numărul documentului de identitate: V-10132041
                           Sexul: masculin
                        
                        
                           Președinte al întreprinderii de stat Corporación Ecosocialista Ezequiel Zamora (CORPOEZ) începând din martie 2021. General de divizie și director adjunct al Direcției Generale de Contrainformații Militare [Dirección General de Contrainteligencia Militar (DGCIM)] în perioada 21 august 2020-11 martie 2021. Succesor al generalului Rafael Ramón Blanco Marrero. Anterior, Carvallo Guevara a lucrat pentru DGCIM în regiunea Los Andes și a deținut un rang superior în Garda Națională Bolivariană. Responsabil de încălcări grave ale drepturilor omului în Venezuela, comise de membri ai DGCIM aflați sub comanda sa. În constatările recent publicate ale Misiunii internaționale independente de stabilire a faptelor cu privire la Republica Bolivariană a Venezuelei, DGCIM este descrisă ca o instituție direct responsabilă de comiterea de încălcări grave ale drepturilor omului.
                        
                        
                           22.2.2021
                        
                     
                           53.
                        
                        
                           Carlos Enrique TERÁN HURTADO
                        
                        
                           Numărul documentului de identitate: V-8042567
                           Sexul: masculin
                        
                        
                           General de brigadă începând cu 5 iulie 2019 și șef al Direcției Speciale de cercetare penală din cadrul Direcției Generale de Contrainformații Militare [Dirección General de Contrainteligencia Militar (DGCIM)] din 2019 până în 2021. În funcțiile sale anterioare, generalul de brigadă Terán Hurtado a fost șef al poliției în statul Falcón și șef al DGCIM în statul Táchira. Responsabil de încălcări grave ale drepturilor omului, inclusiv aplicarea de tratamente crude și inumane deținuților, comise de către membri ai DGCIM aflați sub comanda sa. În constatările detaliate ale Misiunii internaționale independente de stabilire a faptelor cu privire la Republica Bolivariană a Venezuelei, generalul de brigadă Terán Hurtado este indicat în mod special ca fiind unul dintre actorii responsabili și este asociat cu cazul căpitanului de la Sotta.
                        
                        
                           22.2.2021
                        
                     
                           55.
                        
                        
                           Douglas Arnoldo RICO GONZÁLEZ
                        
                        
                           Data nașterii: 28 septembrie 1969
                           Numărul documentului de identitate: V-6864238
                           Sexul: masculin
                        
                        
                           Director al Biroului de Investigații științifice, penale și criminalistice [Cuerpo de Investigaciones Científicas, Penales y Criminalísticas (CICPC)] începând cu 5 februarie 2016. Anterior, a deținut funcția de director adjunct al CICPC. Responsabil de încălcări grave ale drepturilor omului, comise de membri ai CICPC aflați sub comanda sa. Raportul Misiunii internaționale independente de stabilire a faptelor cu privire la Republica Bolivariană a Venezuelei descrie CICPC ca fiind o instituție care comite încălcări sistematice ale drepturilor omului în Venezuela. CICPC este implicat, de asemenea, în execuții extrajudiciare, conform raportului înaltului comisar al Națiunilor Unite pentru drepturile omului, publicat la 16 iunie 2021.
                        
                        
                           22.2.2021”